ועדת הכלכלה, כנסת 20, פרוטוקול מספר 423, 2017-01-30 11:30

איתן כבל: אני מבקש להתחיל את הדיון השני שלנו היום ברשותכם.

איתן כבל: מנהלת הוועדה, יועצות, רשמת פרלמנטרית, דובר, אדוני חבר הכנסת מקלב, ברשותכם אנחנו מתחילים בהצעת חוק שחלקה הראשוני הוא ליטאי, ואחר-כך שאר העולם – הצעת חוק התקשורת (בזק ושידורים) תיקון – דואר זבל), התשע"ז-2016 - -

אורי מקלב: מה שאתה רואה, לא הרבה רואים פה בבניין הזה.

איתן כבל: - - של חברי הכנסת אורי מקלב, גפני, יעקב אשר ושאר העולם.

איתן כבל: ברשותך, בבקשה.

אורי מקלב: הראשונים, אתה צודק - - -

איתן כבל: זה טוב, כי יעקב אשר הביא לנו הצעת חוק של המשקלים, זה רק ליטאים.

אורי מקלב: יש עוד כמה כאלה בעניין הזה.

איתן כבל: בבקשה.

אורי מקלב: תודה רבה לך, אדוני היושב-ראש, על עצם קיום הדיון, על הנכונות שלך לקדם את הצעת החוק הזאת במסגרת חוקים צרכניים.

אורי מקלב: מתחילת הקדנציה שלך, לא הזנחת שבוע שבו אתה לא דן בהגנה על הצרכן ובקידום חוק צרכני, וגם זאת הצעת חוק צרכנית.

אורי מקלב: אנחנו מודעים היום לשתי צלעות בנושא של הספאם, והבנו שקיימת גם צלע שלישית.

אורי מקלב: שתי הצלעות שאנחנו מכירים זה הנושא של מה שנקרא "תיקון בחוק הספאם, (תיקון - דואר זבל)", שלא מאפשרים ואוסרים לשלוח פרסומות והצעות לטלפון שלך.

אורי מקלב: מתקשרים אליך, מציעים לך מכירה של דברים, קניית שירותים, חברות שהיו נוהגות לעשות כמנהגן באופן אגרסיבי, עם הזמן שעבר זה הפך למשהו - - -

איתן כבל: יש עכשיו משהו חדש, שמרתי אותו לדיון, זה קו הרבנים – ברכות.

אורי מקלב: אתה רואה?

אורי מקלב: זה חידוש.

איתן כבל: אמרתי "מעניין", עוד לא היה לי זמן להיכנס ולראות מה הסיפור, מה זה קו הברכות.

איתן כבל: זה ניצול.

אורי מקלב: זה ניצול.

אורי מקלב: זהו בדיוק.

אורי מקלב: אני לא יודע אם זה מנצל את החלק של התרומות, שזאת הצלע השנייה, שתיקנו לאחרונה, הצעת חוק של חבר הכנסת מיקי רוזנטל.

אורי מקלב: היום ברור שאסור להעביר אליך ולהתקשר אליך בהצעה של פרסומת לקניית שירותים, מכירה של דברים.

אורי מקלב: אם אתה רוצה, אתה יכול לגלוש לבד.

אורי מקלב: אף אחד לא יטריד אותי בהצעות כאלה ואחרות.

אורי מקלב: הצעת החוק הזאת עלתה במיוחד אחרי שזה נעשה באופן אגרסיבי, כל החברות התחרו ביניהן מי מתקשר אליך יותר ומי מציע לך יותר הצעות פרסומת או רכישה.

אורי מקלב: אחרי זה ראינו שגם אם סיכמנו את הציר הזה, עדיין היו דרישות לתרומות מעמותות, מה שתיקנו וקראנו לו "חוק קבר רחל".

אורי מקלב: על אף ההפתעה של המציעים אנחנו תמכנו בעניין הזה.

אורי מקלב: תמכתי בעניין הזה.

אורי מקלב: קודם כול, בחלק הערכי, אני חושב שאני יכול לנווט ולסנן למי מותר להתקשר אלי, או אסור לו להתקשר אלי, או שאני רוצה שיתקשר אלי, או שאני לא רוצה שיתקשר אלי.

אורי מקלב: אנחנו תמכנו בנושא של התרומות, מכיוון שמאחורי זה עמדו שרלטנים.

אורי מקלב: אף אחד לא מכיר מי אותה עמותה שמבקשת תרומות מאנשים, מציגה את עצמה איך שהיא רוצה, בשעות ובמצבים כאלה ואחרים, והם גם יודעים לזהות לפעמים אנשים במצבים של מוות של יקיר או שמחה שהוא עושה, ואז היו מתגברות ההצעות של התרומות.

אורי מקלב: אנחנו חושבים שאם הוא רוצה לתרום, הוא יתעניין.

אורי מקלב: עם זאת, ראינו תופעה של צינתוקים.

אורי מקלב: גם אם לא התקשרו אליך ישירות, צינתקו, כדי שאתה תחזור.

אורי מקלב: אם אסרנו עליהם להתקשר אלי, הם צינתקו, כדי לגרום לי להתקשר אליהם – מישהו חיפש אותי.

אורי מקלב: עכשיו ראינו עוד גרסה חדשה, שהיא החידוש בעניין, שיכול להיות שגם קו הרבנים שאתה מדבר עליו נכנס לאותו תיקון שאנחנו מבקשים עכשיו לעשות.

<אתי בנדלר: חבר הכנסת מקלב, האם אתה יכול להרחיב מה זה קו הרבנים?

אורי מקלב: קו הרבנים – זה אמר - - -

איתן כבל: אני אמרתי עכשיו.

<אתי בנדלר: לא ברור לי על מה מדובר.

אורי מקלב: קו הרבנים – אני לא יודע, זה היושב-ראש העלה.

איתן כבל: שמרתי אצלי.

איתן כבל: שלחו לי להתקשר לקו הרבנים אם אני רוצה ברכות.

<אתי בנדלר: זה לצורך קבלת ברכות.

יעקב פרי: וקיבלת?

איתן כבל: אני עוד לא נכנסתי, אני מחכה שאני אזדקק.

אורי מקלב: אחרי החוק כבר לא תוכל, אז תשמור את זה.

אורי מקלב: מה שאנחנו מדברים זה על עוד פרצה שיש ניצול.

אורי מקלב: מתקשרים אלי או אל כל אחד אחר, ומציעים מגזינים שלמים של אופנה, של בישול, של חדשות, צרכנות כזאת או אחרת, לא מכירה, אבל חידושים - - -

איתן כבל: תן לי רק לקרוא: ישועה גדולה בטלפון קטן – אני חייב להתקשר.

איתן כבל: אמרתי שאני אשב ואקשיב - - -

יעקב פרי: תרשום גם אותי.

יעקב פרי: ..

איתן כבל: "ניתן לקבל ייעוץ רבני על-ידי רבנים גדולים ומקובלים למגוון בעיות בחיים בטלפון – 2016*.

איתן כבל: לזיכוי הרבים - - -" – תראה, זו עכשיו שיטה חבל על הזמן.

יעקב פרי: חייג 1.

איתן כבל: לא.

איתן כבל: אתה טועה - -

אורי מקלב: לפרנסה כך וכך.

אורי מקלב: לזיווג – 2.

איתן כבל: - - אח שלי, הם יותר מתוחכמים ממך.

איתן כבל: ראש השב"כ לשעבר, אבל - - -

אורי מקלב: הם עברו אותך.

איתן כבל: "- - - לזיכוי הרבים: מי שיעביר הודעה זו לעשרה חברים או חברות שזקוקים לישועה, יזכה למסור שם ותפילה בהודעת SMS חוזרת.

איתן כבל: "

אורי מקלב: לזיווג הקש 1, לפרנסה הקש 2, לשלום בית הקש 4.

איתן כבל: אני אכנס לזה.

איתן כבל: זה מרתק אותי.

אורי מקלב: אני חושב שזה בא בתוך חוק התרומות - - -

<אתי בנדלר: זה לא תרומה, זו פרסומת ברורה.

<אתי בנדלר: זה אסור על-פי החוק גם היום, אין בכלל ספק בעניין.

איתן כבל: איך בכלל יש להם את הפרטים שלי?

אורי מקלב: יש קבצים, קונים עשרות אלפי - - -

איתן כבל: אתה צודק.

אורי מקלב: או פורצים, או קונים.

אורי מקלב: יש מסחר במאות אלפים של קבצים.

איתן כבל: צריך לעשות ריסטרט למדינה.

<לאה ורון: לא.

<לאה ורון: אין אכיפה.

<לאה ורון: לא נעשית אכיפה.

אורי מקלב: קודם כול, צריך להגיד ביושר שהנושא של הפרסום וגם הנושא של התרומות, ודאי זה ירד באופן דרמטי.

אורי מקלב: זה לא מה שהיה פעם.

איתן כבל: זה נכון.

אורי מקלב: התיקון שעשינו פה – החקיקה פה עזרה.

איתן כבל: הוא עשה את שלו, אין ספק.

איתן כבל: הוא עזר.

אורי מקלב: אני לא אומר שאין שרלטן כזה או אחר.

אורי מקלב: משרד התקשורת צריך יותר לאכוף את זה, זה נכון.

אורי מקלב: אנחנו מדברים עכשיו - - -

<אתי בנדלר: משרד התקשורת איננו.

<לאה ורון: אולי הוא יגיע יום אחד.

איתן כבל: הנה הם.

<לאה ורון: בדיוק שאלו איפה אתם.

<בת שבע נחמיה: להגיע לכאן זה לא סיפור פשוט.

איתן כבל: מאיפה הגעת?

אורי מקלב: בגלל עיריית ירושלים.

<בת שבע נחמיה: מהמשרד, אבל הכול חסום כאן, כל הדרכים - - -

יעקב פרי: חוק ההסדרה.

איתן כבל: לא.

איתן כבל: חוק הזבל של ירושלים.

<לאה ורון: זו עיריית ירושלים.

<לאה ורון: טוב שהצלחת להגיע.

יעקב פרי: יש גם הסדרה – עמונה – מה שאתה רוצה.

יעקב פרי: כולם בחוץ.

אורי מקלב: גברתי היועצת המשפטית שאלה על מה אנחנו מדברים.

אורי מקלב: אומנם לא מציעים לי מוצר או פרסום באופן ישיר, אבל מציעים לי מלל: תתקשר, יש לנו מגזין לענייני בריאות, תוכל לשמוע חידושים בענייני בריאות, מאמרים שנכתבו, ראיונות שהוקלטו.

אורי מקלב: אחרי זה יש מגזין לענייני חופש.

איתן כבל: ברשותך אני רוצה לומר את הדבר הבא.

איתן כבל: כבר לפני איזה שנתיים דיברו אתי בעניין הזה.

איתן כבל: החוק הזה הוא לא חוק חדש - - -

יעקב פרי: אבל זה תיקון.

איתן כבל: שנייה.

איתן כבל: אני רוצה ברשותך להעלות פה נקודה לגבי עיתונים.

איתן כבל: גם ככה העיתונות המודפסת נמצאת בצרות צרורות.

יעקב פרי: בירידה.

איתן כבל: בירידה מאוד-מאוד גדולה, וצריך למצוא את המנגנון.

איתן כבל: כאשר מתקשרים אליך ומנסים למכור לך מגזין או ירחון, המשמעות היא שאתה גומר להם את השוק הזה.

איתן כבל: אם אתה אומר להם שאם אתה רוצה, תחזור כדי לרכוש את המוצר הזה, זה שוק שאתה מוחק לגמרי.

אורי מקלב: אם זה פרסום, גם אסור היום.

איתן כבל: לא פרסומת, הוא מנסה לעשות פעולת מכירה.

איתן כבל: הוא רוצה למכור לך את עולם - - -

<אתי בנדלר: זו בדיוק הגדרה של דבר פרסומת בסעיף הזה.

אורי מקלב: אם יש לך עיתון אינטרנט - - -

איתן כבל: זה גומר את כל - - -

אורי מקלב: הוא לא גומר, אני אגיד לך למה.

אורי מקלב: אם יש לך עיתון אינטרנטי, יש עיתונים אינטרנטיים היום, אבל אתה נכנס לזה בעצמך, אתה מתקשר.

אורי מקלב: פוש או לא פוש, לא משנה איך זה נעשה, ולא אוסרים פושים.

אורי מקלב: החוק לא אוסר פושים, אנחנו אוסרים להתקשר.

אורי מקלב: יש הבדל בין להתקשר אליך לטלפון לבין שמציעים לך דרך פושים כאלה או אחרים הצעות.

אורי מקלב: אם אתה רוצה – תיקח, ז בחירה שלך.

אורי מקלב: יש הבדל בין צלצול הטלפון לבין מה שמציעים לך בעיתונות.

אורי מקלב: אתה יכול להיכנס אם מעניין אותך פרסומת כזאת או פרסומת אחרת.

אורי מקלב: לא אסרנו בעניין הזה.

אורי מקלב: אתה יכול גם להיכנס לאתרים כאלה ואחרים, גם אם לחדשות, או נושאים צרכניים, או נושאים בריאותיים.

אורי מקלב: אתה יכול להיכנס, אף אחד לא מונע ממך את זה.

אורי מקלב: אנחנו מדברים על להתקשר אליך.

אורי מקלב: זה יכול להיות ב-24:00 בלילה, גם ב-02:00 בלילה, גם ב-07:00 בבוקר וגם ב-09:00, כשאתה נמצא בפגישה – מתי שנוח להם, המחשב עושה את זה.

אורי מקלב: בקריאה הטרומית שעברה בכנסת היה רוב מוחץ, שלושה או ארבעה התנגדו לחוק - - -

יעקב פרי: מי התנגד?

יעקב פרי: אתה זוכר מי התנגד?

אורי מקלב: אני זוכר, אבל לא ננקוב בשמות.

יעקב פרי: תן לנו רק את התיאור החיצוני שלהם.

אורי מקלב: ממפלגה אחת כולם היו.

אורי מקלב: הם התנגדו.

אורי מקלב: אחד מאלה שהתנגדו, ניגשתי אליו, שאלתי אותו: למה התנגדת?

אורי מקלב: הוא אמר: אני חסיד גדול מאוד של חופש הדיבור, ואני לא רוצה שום מחסום לחופש הדיבור, חופש הביטוי.

אורי מקלב: נראה לי שאתה הולך לחסום מישהו.

אורי מקלב: כשאני רוצה להשמיע דברים, אתה לא נותן לי, אתה מונע ממני.

אורי מקלב: אמרתי לו: רק רגע, אתה גם חסיד גדול מאוד - - -

איתן כבל: אני כבר לא צריך לא את השמות ולא את התיאור.

אורי מקלב: אמרתי לו: אתה גם חסיד גדול מאוד - - -

יעקב פרי: זיהיתי.

יעקב פרי: זיהיתי.

אורי מקלב: בחושי השב"כ שלו הוא מיד זיהה, עוד לפני שהוא ישב בוועדה.

אורי מקלב: בכל אופן, אמרתי לו: אתה גם חסיד מאוד גדול של זכויות האזרח.

אורי מקלב: אני עכשיו קניתי טלפון להרבה צרכים, צרכים רק של המשפחה, אני מחכה רק לטלפון מההורים שלי, רק מהילדים, רק מאשתי, אני רוצה רק מהקרובים.

אורי מקלב: זה זכויות האזרח – קניתי משהו בקניין, ואתה היום מאפשר לאחרים לפלוש אלי.

אורי מקלב: אתה פולש אלי ומשתלט על הטלפון שלי.

אורי מקלב: אתה משתלט.

אורי מקלב: זה לא משנה אם אתה עושה את זה חצי שעה ביום, או שעה ביום, או שעתיים ביום.

אורי מקלב: הוא אמר: תשמע, אתה נותן לי כיוון מחשבה, אני צריך לחשוב על זה.

אורי מקלב: במחשבה שנייה, יש צדק בדבריך, יש כאן זכויות האזרח, זכויות האזרח שלי שאם אני קונה מכשיר מסוים, אני נותן את המינון שאני רוצה, ולא יכול להיות שמישהו מבחוץ משתלט.

איתן כבל: העניין ברור.

אורי מקלב: צלע שלישית, כמו שאמרתי, משלימה שני תיקונים שכבר ביצענו בעניין הזה בחוק, גם לגבי פרסום וגם לגבי תרומות סגרנו אותם.

אורי מקלב: לגבי קו הרבנים, אי לא יודע מה זה.

איתן כבל: תודה.

איתן כבל: חבר הכנסת פרי.

איתן כבל: דרך אגב, התקדמנו בדיון הקודם.

יעקב פרי: אני מחזק את ידיך.

איתן כבל: היה דיון מעניין.

יעקב פרי: אתה מדבר על הדיון הקודם.

יעקב פרי: הלכתי לבתי אבות, אני חושב שזה גם נושא חשוב לקדם, בהתחשב בהתבגרותי המהירה.

יעקב פרי: קודם כול, ידידי חבר הכנסת מקלב, אני תומך באופן מלא בתיקון שאתה מביא פה, אתה וחברי הכנסת.

יעקב פרי: אין ספק שאזרח ישראלי מוטרד על בסיס של כמעט אחת לשעה.

יעקב פרי: מפרסמים - - -

איתן כבל: מהלוואות למי שלא זקוק ועד - - -

יעקב פרי: - - מפרים את הפרטיות ומפרים את שגרת היום.

יעקב פרי: רק שתי הערות קצרות מאוד.

יעקב פרי: בכל פעם המפרסמים מוצאים שיטות יצירתיות חדשות.

איתן כבל: כמו קו הרבנים.

יעקב פרי: יש לי חשד שאחרי שנחוקק את החוק ונעביר אותו ברוב הגדול, ואני מקווה שגם אלה שהם בעד חופש הדיבור יתמכו בו וכיוצא בזה, יקום לנו דור חדש של שיטות חדשות - -

איתן כבל: גם טכנולוגיות חדשות.

יעקב פרי: - - גם טכנולוגיות חדשות.

יעקב פרי: צריך להביא את זה בחשבון.

יעקב פרי: אבל אני תומך בכל לבי בתיקון לחוק, להעביר אותו בנוסח שמובא פה לחברי הוועדה.

יעקב פרי: תודה.

אורי מקלב: דיברנו גם שהצעות החוק שהיו קודם - - -

איתן כבל: חבר הכנסת מקלב, אתה עושה פיליבסטר לעצמך.

אורי מקלב: הערה אחת - -

איתן כבל: בוא תן לנו להתקדם.

אורי מקלב: - - אני לא מזלזל בברכת רבנים - - -

איתן כבל: גם אני.

איתן כבל: זה לא העניין.

איתן כבל: זאת לא הכוונה.

אורי מקלב: אתה יודע איפה הבעיה שלי?

אורי מקלב: מי שעומד מאחורי זה הוא בכלל לא רב, ומחר אני יכול להיות - - -

איתן כבל: נו באמת, הרי הם עושים חילול השם, בחייך.

אורי מקלב: בדיוק.

אורי מקלב: אין רב אחד שעומד מאחורי קו הרבנים הזה.

אורי מקלב: הם כולם שרלטנים.

איתן כבל: לכן אתם צריכים להעביר את חוק הגיוס של הבנות האלה שלא מגיעות, כי הן עושות חילול השם.

אורי מקלב: אנחנו לא בעד הנושא הזה - -

איתן כבל: אתה אומר שחרגתי מהנושא הזה.

אורי מקלב: - - מי קובע אם היא התחתנה או לא.

אורי מקלב: אם אותו פוקד - - -

איתן כבל: עזוב, עזוב, עזוב.

איתן כבל: לא חשוב.

אורי מקלב: אם אתה תשאל את השאלות, אין לי בעיה.

אורי מקלב: הבעיה שמישהו שואל את הבת הזאת שאלות.

יעקב פרי: נכנסת לשטח ההפקר...

איתן כבל: שטח אש.

איתן כבל: ..

איתן כבל: קדימה.

איתן כבל: אלידור, משרד המשפטים.

איתן כבל: בבקשה.

<אלידור בליטנר: תודה, רק הערה קצרה.

<אלידור בליטנר: אנחנו מדברים כאן על מסרים חדשותיים בהבדל ממסרים פרסומיים.

<אלידור בליטנר: צריך להבין שמסר חדשותי מושגית קצת קשה לראות אותו כדואר זבל.

<אלידור בליטנר: נקודת המוצא לגבי מסר חדשותי שונה מנקודת המוצא לגבי פרסומות מסחריות.

<אלידור בליטנר: נכון לברר כאן עד כמה נפוצה התופעה הזאת ועד כמה זה מטרד ציבורי באופן שמצדיק להצר את צעדי מי שמעביר את המסרים החדשותיים בהבדל מפרסומות.

אורי מקלב: את חטאי המגזר אני אגיד.

אורי מקלב: זה נכון שזה לא קיים בכל המגזרים.

איתן כבל: אני אגלה לך, יש קווי חדשות במגזר החרדי, ובלי עין הרע הם עולים כפטריות אחרי הגשם, אני יודע את זה לפי הפניות אלינו.

איתן כבל: דרך אגב, חבר הכנסת מקלב, קבעתי לעצמי כלל שאני לא מתראיין יותר בקווים האלה.

יעקב פרי: אני הפסקתי בהתחלה.

יעקב פרי: יש כאלה שמטרידים גם בלילה, בשעות מוזרות.

יעקב פרי: הם מתקשרים ב-00:30 בלילה.

איתן כבל: זה לא מהעולם שאת מכירה.

איתן כבל: הצעת החוק בין היתר באה לחסום תהליכים כאלה, כמו שגם אמר חבר הכנסת פרי.

איתן כבל: זה הבה נתחכמה לו, אפרופו גם פרשיות השבוע.

איתן כבל: נכון להגיד את זה, גם אם זה אות מתה.

איתן כבל: זה לא מסוג הדברים שלא נצא ניזוקים אם נעביר - - -

יעקב פרי: יתחכמו לנו גם בעתיד.

איתן כבל: נעבור להקראה.

<אתי בנדלר: הקראה ואז אני אעיר הערות.

אורי מקלב: העוזר מכניס לי פתק שנודע לנו מהכיוון השני באיזה היקפים ומה החלק המסחרי.

אורי מקלב: חברת גולן טלקום היתה חייבת 300 מיליון שקל בגלל השיחות האלה.

אורי מקלב: ההיקפים של הרווחים של הקווים האלה זה 300 מיליון שקל.

יעקב פרי: היתה חייבת או - - -

אורי מקלב: היתה חייבת בגלל דמי הקישור – איך זה נקרא?

אורי מקלב: מה הרווח שלהם?

אורי מקלב: דמי הקישורית.

אורי מקלב: הם היו חייבים 300 מיליון שקל.

אורי מקלב: הם טענו שגם כשהם נתנו בלי הגבלה, הם לא התכוונו לסכומים כאלה.

אורי מקלב: הם נתנו חבילות ואמרו: אנחנו לא יכולים לשלם הרבה יותר - - -

איתן כבל: ניזוקים – הם אף פעם לא יוצאים ניזוקים.

<אלידור בליטנר: אני לא יודעת.

<אלידור בליטנר: פעם ראשונה שאני שומעת על זה.

<אתי בנדלר: אם את מסכימה, בוודאי.

<אתי בנדלר: מונעים כאן מלכתחילה.

<אתי בנדלר: כדי שיהיה ברור נוסח הסעיף עם התוספות מונעים פנייה יזומה מצד העוסק אל אנשים פרטיים.

<אתי בנדלר: אבל ברגע שהאיש נתן הסכמתו לכך, ברור שזה אפשרי.

איתן כבל: ברור.

איתן כבל: נעבור להקראה.

איתן כבל: הסברים.

<בת שבע נחמיה: ההצעה הזאת, כמו שהסביר המציע, נועדה - - -

איתן כבל: התכוונתי להערות.

<בת שבע נחמיה: אנחנו רוצים לבחון אם נדרש כאן להחריג הודעות שנשלחות מגופים ממשלתיים, רשויות מקומיות, גופים ציבוריים, הודעות שנשלחות באותה מתכונת של חיוג למספר רב של מנויים כדי למסור הודעה שקשורה לפעילות של אותו גורם.

יעקב פרי: זה הכול שיחה טלפונית קולית או גם אס-אם-אסים?

<בת שבע נחמיה: גם.

אורי מקלב: אס-אם-אסים זה פחות מפריע לי.

יעקב פרי: אם אני מקבל אס-אם-אסים מהביטוח הלאומי שאני צריך לשלם את דמי הביטוח הלאומי של העוזר - - -

איתן כבל: נכון, מכיר את זה.

איתן כבל: אותו דבר.

איתן כבל: פה ביקשת, נתת את הסכמתך.

איתן כבל: אתה לא יודע.

איתן כבל: אתה חתמת, תאמין לי.

אורי מקלב: אס-אם-אס לא צריך להיות.

אורי מקלב: אס-אם-אס זה לא בעיה, אני משתיק את זה.

אורי מקלב: אס-אם-אס לא מפריע.

איתן כבל: דיברו אתי בטלפון ושאלו אותי - - -

<אתי בנדלר: זה לא העניין של מפריע או לא מפריע לחבר כנסת - -

אורי מקלב: לא מפריע, אבל זו לא תופעה.

<אתי בנדלר: - - מדובר כאן על כל אחת מדרכי ההפצה.

איתן כבל: את צודקת.

<בת שבע נחמיה: נכון.

<בת שבע נחמיה: הוראות החוק כרגע חלות גם על דבר פרסומת באמצעות פקסימיליה, מערכת חיוג, הודעה אלקטרונית והודעת מסר קצר.

איתן כבל: אלא אם כן הודעת אחרת.

<אתי בנדלר: לכן השאלה באיזה אמצעים מדובר רלוונטית רק לגבי הסיפה, "ובכלל זה מסר המציע לחזור למספר ייעודי לקבלת המסר החדשותי או הפרסומי".

<אתי בנדלר: כאן, כשאתה מדבר על צינתוק, כפי שאתה קורה לזה, מדובר אך ורק על שיחת טלפון וצריכים להבהיר את זה.

יעקב פרי: לא הבנתי, אתי.

יעקב פרי: לא הבנתי מה שאמרת.

יעקב פרי: כאני מקבל הודעה: תחזור לטלפון זה וזה, ואז תקבל - - -

<אתי בנדלר: קודם כול, מדובר פה בהגדרה, עדיין לא בדרך מסירת ההודעה.

<אתי בנדלר: דרך מסירת ההודעה, המסר הפרסומי, מפורט לאחר מכן.

<אתי בנדלר: אבל מעצם ההגדרה שמוצעת כאן בסיפה – אני תיכף אתייחס למסר חדשותי – אני מדברת כרגע על "ובכלל זה מסר המציע לחזור למספר ייעודי לקבלת המסר החדשותי או הפרסומי".

<אתי בנדלר: חבר הכנסת מקלב מתכוון לתופעה שלפיה מתקשרים אליך בטלפון, ובטרם הספקת לענות הם מנתקים, ואז הסקרנות שלנו אוכלת אותנו ואנחנו חוזרים.

<אתי בנדלר: ואז זה לא הם שפנו, אתה פנית אליהם, וזה כבר לא אסור - -

איתן כבל: זה שכלול.

אורי מקלב: זה התחכום שדיברת עליו.

<אתי בנדלר: - - לכן ההגדרה הזאת מכוונת לסוג מסוים של שליחת המסר, של התקשרות.

<אתי בנדלר: אנחנו צריכים לחשוב איפה להכניס את זה, כי אם הבנתי נכון, וזה מה שאני רוצה לוודא, אתה מדבר רק על פנייה בטלפון.

אורי מקלב: רק פנייה בטלפון.

איתן כבל: אפרופו הצינתוק, השכלול הזה, זה בחוק השלוש דקות.

איתן כבל: אחת השאלות שהיו לנו בהתחלה, שהוא יענה לך, מה זה משנה, ואז הוא עוקף את כל החוק.

<אתי בנדלר: הרי אסור לפנות אליך, אבל אם אתה פונה?

<אתי בנדלר: ברגע שחזרת, זה אתה שפונה.

אורי מקלב: מה שאומר לי עוזרי, דוד זוהר, שצינתוק זה סעיף קטן (2).

<אתי בנדלר: למה הכוונה "מסר המציע לחזור למספר ייעודי לקבלת המסר"?

אורי מקלב: הוא מתקשר אליך והוא אומר:

אורי מקלב: אתה רוצה עכשיו להיכנס לכך וכך – הקש 1 - - -

יעקב פרי: קבל ברכת כוהנים.

אורי מקלב: אם אתה רוצה לשמוע, תתקשר.

יעקב פרי: סעיף קטן (2) מדבר על מה שאמרת, אתי.

<בת שבע נחמיה: סעיף (2) זה הצינתוק.

<בת שבע נחמיה: החיוג שאין מענה.

<בת שבע נחמיה: כשאתה עונה זה מתנתק ואתה צריך לחזור אליו.

<אתי בנדלר: מה?

<בת שבע נחמיה: סעיף קטן (2) זה הצינתוק.

<אתי בנדלר: בפסקה (1), אם כך, לא מדובר על הצינתוק?

אורי מקלב: לא.

אורי מקלב: דווקא לא.

אורי מקלב: הוא נותן לך הודעה: אתה יכול להתקשר למספר זה וזה, תשמע דרשה - - -

איתן כבל: מה שקראתי.

<לאה ורון: כמו שחבר הכנסת כבל הקריא.

<אתי בנדלר: נניח שאני מעוניינת מאוד – כל הלילה חלמתי על זה שאני רוצה ברכת רב לנושא כלשהו, לשיפור הפרנסה – ואני מתקשרת לשם.

<אתי בנדלר: אתה אוסר את זה?

יעקב פרי: אם את יוזמת, לא.

<אתי בנדלר: זה מה שהוא אומר "ובכלל זה מסר המציע לחזור למספר ייעודי".

אורי מקלב: הוא מציע לך את זה.

אורי מקלב: אתה רוצה, הוא ישלח את המספר.

אורי מקלב: זה גם פרסומת.

<אתי בנדלר: למה צריך לפרט?

<אתי בנדלר: לדעתי זה אסור גם היום.

אורי מקלב: חשבנו שיתחכמו.

אורי מקלב: זו לא פרסומת של קנייה.

אורי מקלב: עצם הקישורית היא הרווח.

אורי מקלב: עצם ההתקשרות שלך, דמי הקישורית זה הרווח, שזה רווח גדול מאוד.

אורי מקלב: עצם השיחות, ההקשבה, זה נותן את הרווח, כשמתקשרים.

אורי מקלב: אם אני מתקשר למקום - - -

יעקב פרי: אתה מתכוון שהתקשר אלי מישהו ואומר לי: ערב טוב, אם אתה רוצה לקבל א', ב', ג', ד', תחייג כוכבית כך וכך ונגמר הסיפור.

יעקב פרי: הוא התקשר אלי.

יעקב פרי: אם אני מתקשר, אני התקשרתי.

יעקב פרי: אתה אומר שהוא גם לא יכול לעשות את האמירה הזאת.

אורי מקלב: האמירה הזאת 80 פעם ביום.

<אתי בנדלר: אני רוצה לשמוע את עמדת משרד התקשורת ועמדת משרד המשפטים.

<אתי בנדלר: אם אתה מדבר רק על ההודעה הראשונה שאומרת שאם אתה רוצה ברכת רבנים, תתקשר אלי למספר זה וזה, ובזה נגמרת ההודעה.

<אתי בנדלר: אם המטרה של אותה הודעה זה מסר המופץ באופן מסחרי, נדמה לי שזה אסור גם היום, אני לא צריכה את התוספת הזאת.

אורי מקלב: הוא לא מציע לי רכישה של מגבת.

אורי מקלב: הוא אומר: תשמע דרשה.

<אתי בנדלר: ההגדרה ברישה של דבר פרסומת היא "מסר המופץ באופן מסחרי, שמטרתו לעודד רכישת מוצר או שירות או לעודד הוצאת כספים בדרך אחרת".

<אתי בנדלר: מדוע זה לא כלול בחלק הראשון?

<אתי בנדלר: אני לא מבינה.

<אתי בנדלר: מה התוספת הזאת מוסיפה?

<אתי בנדלר: האם מישהו ניסה להעמיד את זה במבחן ונפסק שזה לא חל?

אורי מקלב: אין שם פנייה לרכישה של משהו.

<אתי בנדלר: זה מסר שמטרתו לעודד רכישת מוצר או שירות.

אורי מקלב: קודם כול, נכון, כל זמן שהוא לא אומר לך באופן ישיר, אלא רק רשם מספר, הוא רק מכוון למספר, ויש שם עוד מסרים, לאו דווקא של קנייה, אלא חדשות, מסרים של דרשות, מסרים של מגזין, ידע בבריאות, איזה מאמר שפורסם, ואחרי זה יכול להיות שיש גם פרסומת.

אורי מקלב: הוא לא מוכר לך עכשיו שום דבר, הוא לא מפרסם מוצר מסוים.

<מרב תורג'מן: הם מרוויחים מקישוריות, אז יש פה הוצאת כספים.

<בת שבע נחמיה: המטרה של הסיפה של הסעיף הראשון - - -

איתן כבל: שלחו לי לפני שעה קלה.

איתן כבל: איך זה נכנס פה?

אורי מקלב: הנושא של הרבנים?

איתן כבל: יש עוד אחד שדואג לי.

איתן כבל: והוא כותב לי ב-30 בינואר, ב-08:26, ורדי: "קרא זאת בלב.

איתן כבל: ה' ביקש ממני להגיד לך שהכול יהיה בסדר מעכשיו - - -" – מה הוא רוצה בסוף?

איתן כבל: זה ארוך – "שלח מכתב זה לעוד שבעה אנשים.

איתן כבל: " "עוד לא להתעצבן", הוא כותב.

איתן כבל: אחר-כך: "קרא עד הסוף, זה לא כמו כל הודעת שרשרת, זה אמיתי.

איתן כבל: עוד שלוש שעות מרגע שתקרא הודעה זאת תקבל טלפון שיעשה לך את השבוע.

איתן כבל: אם תשלח זאת ל-20 אנשים בחצי השעה הקרובה, תקבל את הטלפון המשמח.

איתן כבל: אם לא תשלח ותתעלם, זה יהיה השבוע הכי גרוע בחיים שלך.

אורי מקלב: זה כבר איומים.

איתן כבל: הוא עבר לאיומים עכשיו – "זה אמיתי.

איתן כבל: בדוק.

איתן כבל: " ואז הוא כותב לי בסוגריים, "אין לך מה להפסיד.

איתן כבל: אני זרמתי", הוא כותב לי, "רק העתק, הדבק ושלח".

איתן כבל: מה זה?

אורי מקלב: זה פוש.

אורי מקלב: תאר לך שמטלפנים אליך למכשיר - - -

איתן כבל: אני מנסה להבין מה הוא מרוויח מזה.

<בת שבע נחמיה: במסגרת תיקון 63, שנעשה אחרי שהיה התיקון ב-2008, שהתייחס לדבר פרסומת ספאם, הוסף להוראות החוק גם איסור הפצה במתכונת שקבועה בחוק גם ביחס לבקשת תרומה או תעמולה, כשתעמולה זה "הפצת רעיונות לשם השפעה על עמדות - -

איתן כבל: דאגה לא מופיעה בחוק.

איתן כבל: הוא דואג לי ...

<בת שבע נחמיה: - - - או התנהגויות, למעט אם יש בה מסר פוליטי, ובכלל זה תעמולה.

<בת שבע נחמיה: "

איתן כבל: זה מותר לו.

<אתי בנדלר: אין כאן מסר פוליטי, אבל זה לא תעמולה.

<לאה ורון: זה לא קשור להגדרה של תעמולה.

<אתי בנדלר: לדעתי לא מדובר כאן בתעמולה.

איתן כבל: האמת, אני מנסה להבין מה האינטרס של אדם כזה.

איתן כבל: מה הוא מרוויח?

אורי מקלב: 20 איש, 200 איש, יגיע ל-200,000.

אורי מקלב: שעמום.

<אתי בנדלר: יש הודעות שרשרת כאלה, זה סתם טמטום.

אורי מקלב: אתה יודע מה הוא מרוויח?

אורי מקלב: אתה אמרת שאתה יודע מה המסר - - -

<רן שטרית: אני מנסה להבין מה המסר.

אורי מקלב: הוא מרגיש שהוא עומד על הדוכן בכנסת ונותן נאום, והתובנות שלו – 200,000 איש ראו את זה.

<אתי בנדלר: אני אקרא לכם הודעה: היום יום חמישי, שלח את זה לתשעה אנשים, ובעוד שבעה ימים יהיה שוב יום חמישי.

<אתי בנדלר: זה עובד! אם לא תשלח, בעוד שלושה ימים יהיה יום ראשון.

איתן כבל: בדיחות.

<אתי בנדלר: משתעשעים.

אורי מקלב: אנשים משתעשעים או מרגישים שהמסר שלהם עבר ל-200,000 איש.

<אתי בנדלר: לא כל טפשת אפשר למנוע.

יעקב פרי: מאיפה באים האס-אם-אסים האלה?

יעקב פרי: בדרך כלל זה אנשים שלא משלמים על האס-אם-אס.

יעקב פרי: זה טלפונים שמוחזקים על-ידי רשות.

איתן כבל: אתה לא יכול להחזיר את זה.

<קריאה: מי היום משלם על שיחות?

<אתי בנדלר: יכול להיות שיש לזה מקום או לא, אבל הייתי רוצה להתייחס גם למסר חדשותי.

<אתי בנדלר: אני חושבת שצריך להגדיר מה זה מסר חדשותי, משום שמסר חדשותי יכול להיות כפי שגם אמרתי, חדשות מזג אוויר, לאו דווקא נושאי אקטואליה או נושאים בענייני היום.

<אתי בנדלר: זה יכול להיות בהרבה מאוד נושאים.

<אתי בנדלר: לפי דברי ההסבר אתה מדבר גם על חדשות רכילותיות.

<אתי בנדלר: אינני יודעת אם מתייחסים דווקא לידוענים או לא.

<אתי בנדלר: המילה חדשות כשלעצמה זה מאוד-מאוד רחב.

אורי מקלב: את צודקת, יכול להיות אפילו שצריך לתת לזה אולי הגדרה אחרת.

אורי מקלב: אני מדבר על דרשה אפילו, על מחקר בנושא בריאות.

אורי מקלב: מחקר שיצא, הוא מציע לך ללכת לשמוע על המחקר בנושא מחלה שיש, מידע על מחלה.

אורי מקלב: זה כן יכול להיות חדשותי.

אורי מקלב: אני מדבר על כל מידע שהוא עכשיו פונה אלי ונותן לי הצעה מה לשמוע – אני לא רוצה את ההצעות שלך.

<אתי בנדלר: כמו שאומרת מרב לידי, יש הגדרת תעמולה שהיא אסורה היום, בהתאם להרחבה, שזה הפצת רעיונות לשם השפעה על עמדות או על התנהגויות.

<אתי בנדלר: יכול להיות שזה סוג של הפצת רעיון – אם תשתה תה קינמון, תוכל להתגונן היטב מפני תלאות החורף.

<לאה ורון: מפני הגשם.

<אתי בנדלר: זה סוג של תעמולה, וזה אסור גם היום.

<אתי בנדלר: כשאתה מדבר על חדשות, אני לא יודעת על מה מדובר.

<אתי בנדלר: אם אתה באמת מדבר רק על ענייני היום - - -

אורי מקלב: אתה רוצה לדעת מה קרה היום בחצר הזאת, מה קרה היום בעיר הזאת, הוא אומר לך: אתה רוצה לשמוע מה שקרה - - -

<לאה ורון: זה לא בהגדרה שלך.

אורי מקלב: זה דברים חדשותיים.

אורי מקלב: או דברים חדשותיים בנושא בריאות, זה לא דווקא שקרה - - -

<אתי בנדלר: כל דבר חדש.

<אתי בנדלר: אתה אוסר - - -

אורי מקלב: מה שלא ידוע לך.

אורי מקלב: אנחנו רוצים לתת לך דבר שלא ידוע לך.

אורי מקלב: זה לא תעמולה או הפצה של רעיון.

אורי מקלב: בכל תחום שהוא – למה לא?

אורי מקלב: אל תתקשר אלי להציע.

אורי מקלב: תפרסם – אני רוצה, אני אתקשר.

אורי מקלב: אין לך זכות להטריד אותי בהצעות כאלה.

איתן כבל: מה שאמר חבר הכנסת מקלב, כבר ברישה של הדברים שלו, בתחילת הפתיח שלו, כשדיבר על המרחב שלו - - -

<אתי בנדלר: אני מבינה.

<לאה ורון: הוא מתייחס לחדשות.

אורי מקלב: הוא מתכוון שכל דבר שלא קיבל את רשותי, שלא ייכנס לנייד שלי, למכשיר שלי.

אורי מקלב: אם אתה רוצה שאני אכנס, תפרסם באינטרנט, תפרסם איפה שאתה רוצה, אני אחליט.

אורי מקלב: אני אראה בשלט חוצות שכתוב "האזנה לחדשות בזמן אמת, נא חייג למספר זה וזה" – יש כאלה שעושים את זה – ואז אני אחליט אם אני רוצה להיכנס למספר הזה או לא.

<אתי בנדלר: אתה אוסר גם את ההודעה הזאת, בהתאם למה שהוא מציע - - -

אורי מקלב: הודעה בטלפון, שיפרסם באינטרנט.

<אתי בנדלר: זה נורא רחב.

<אתי בנדלר: אתה מדבר גם על חדשות בריאות.

<אתי בנדלר: אם קופת החולים מתקשרת אליך להציע לך לבוא - - -

אורי מקלב: גם לא.

אורי מקלב: למה?

איתן כבל: חבר הכנסת מקלב, סליחה, קודם כול נבהיר מה אנחנו מתכוונים פה.

איתן כבל: לא נשוחח על משהו כשאנחנו לא מבינים למה אנחנו מתכוונים.

איתן כבל: קודם כול, אני אומר מה חבר הכנסת מקלב מתכוון.

איתן כבל: אחרי שנבין מה הוא מתכוון, נעלה את המדרגה ונראה האם השאלות שגברתי מעלה מתכנסים לאיסור שהוא מבקש.

איתן כבל: ואם כן, נמצא את הדרך איך לתת לזה מענה.

איתן כבל: בשלב הראשון, וזה מה שהבנתי מחבר הכנסת מקלב, יש לו המרחב האישי שלו.

איתן כבל: זה חלק בלתי נפרד מהמרחב האישי שלו.

איתן כבל: הוא אומר שמה שקשור למרחב האישי שלו, הוא לא רוצה לקבל שום דבר.

איתן כבל: אני רוצה להיות היוזם, לא בצורה מתוחכמת על ידי צינתוק או פוש-אפ או כל מיני דברים מהסוג הזה.

איתן כבל: אני לא רוצה ממך שום הודעה, שום דבר, אתה רוצה שאני אבוא אליך, יש לך דרכים מקובלות לפרסם, תיתן מודעות ל"פלס".

איתן כבל: אתה רוצה, תפרסם.

איתן כבל: כתוב שם: לקבלת מידע רפואי בענייני זה וזה, חייג 325* - - -

<אתי בנדלר: איפה הוא יפרסם?

<אתי בנדלר: בעיתון?

איתן כבל: בעיתון, בכל מיני כלים אחרים.

אורי מקלב: גם באינטרנט.

אורי מקלב: קופת חולים רוצה להעביר מסר - - -

איתן כבל: קודם כול הבנו למה הוא התכוון.

אורי מקלב: כל מה שאמר היושב-ראש, אבל רק צלצול לא.

אורי מקלב: בכל הדברים האחרים של המדיה תעשו, עם אס-אם-אס, בפושים.

איתן כבל: כשאת שומעת אצלך צלצול או רוטט, בשום פנים ואופן - - -

אורי מקלב: אני משאיר את הטלפון פתוח בלילה שאבא שלי יוכל להתקשר אלי, אני לא מוכן לקבל ב-12:00 בלילה הודעה ועוד הודעה ועוד הודעה, צלצולים בלי סוף, עד שאני לא מנתק.

אורי מקלב: אני לא מוכן לקבל צלצולים, זה הכול.

<אתי בנדלר: לגבי בקשות קבלת תרומות מהעמותות, התיקון האחרון שנעשה עשה פעם ראשונה הבחנה באמצעי, ושם נאמר ש"משלוח דבר פרסומת באמצעות דואר אלקטרוני, לשם קבלת תרומה או תעמולה, על-ידי מפרסם שהוא עמותה או חברה לתועלת הציבור, לא יהווה הפרה של הוראות סעיף קטן (ב), ובלבד שהנמען לא הודיע על סירובו" וכו'.

<אתי בנדלר: זאת אומרת, רק לנושא הזה של קבלת תרומה מעמותות לתועלת הציבור או חברות לתועלת הציבור נעשתה הבחנה בעניין האמצעי, ונאמר שמותר לשלוח הודעה באמצעות דואר אלקטרוני, כל הדרכים האחרונות אסורות.

<אתי בנדלר: כאן אתה מנסה לגבי המסר החדשותי לעשות הבחנה חדשה לגמרי, שזה יהיה אסור - - -

אורי מקלב: אותו דבר שעשו לגבי תרומות, יכול להיות גם פה, על אף שבתרומות היה משהו ערכי.

אורי מקלב: היה הנושא של העמותות, חשבו שאולי נפגע בהן.

אורי מקלב: כאן זה מסחרי.

<אתי בנדלר: להיפך.

<אתי בנדלר: כאן אתה אומר: אני מתיר לכם בכל האמצעים לעשות את זה חוץ מאשר בטלפון.

<אתי בנדלר: זה מאוד מרחיק לכת.

אורי מקלב: אפשר לא לאפשר.

אורי מקלב: בשביל מה צריך?

אורי מקלב: החרגנו.

אורי מקלב: רק בנושא העמותות נתנו את האפשרות.

<אתי בנדלר: לא רק טלפון, בכל האמצעי, גם לא באס-אם-אס וגם לא בדואר אלקטרוני ולא בכל דרך אחרת, כמו לגבי כל הפרסומות האחרות.

אורי מקלב: אפשר להשאיר כמו בצדקות ובתרומות, רק לא דרך צלצול.

<לאה ורון: אתה רוצה לאסור רק באמצעות צלצול של הטלפון.

אורי מקלב: נכון.

<אתי בנדלר: לגבי התרומות אסרת הרבה יותר מאשר רק צלצול בטלפון, אסרת גם באמצעות אס-אם-אס, אסרת באמצעות פקסימיליה.

<אתי בנדלר: התרת רק פנייה במייל.

אורי מקלב: נשאיר כמו בתרומות.

אורי מקלב: נעשה באמצע.

<לאה ורון: את מה?

<לאה ורון: הנושא החדשותי.

איתן כבל: היה קרב קשה פה.

אורי מקלב: הפלא היה שתמכנו בהצעה הזאת.

אורי מקלב: בגלל שרלטנים, לא בגלל שאני נגד מתן צדקות.

אורי מקלב: כל אחד לוקח ואומר: אני עמותה – קבר דן, קבר אשר, קבר פנחס.

<לאה ורון: בכל מקום מפיצים.

<לאה ורון: ברגע שזה כזאת הרחבה של נושא חדשותי - - -

איתן כבל: זה לא פשוט לי.

אורי מקלב: אפשר להחריג את הממשלה, אפשר להחריג רשות מקומית.

איתן כבל: הדבר האחרון שמטריד אותי עכשיו בהחרגה הוא אם זה רשויות המדינה.

איתן כבל: רשויות המדינה זה החלק הקל, כי אתה יכול להוסיף - - -

אורי מקלב: בבחירות גם אין בעיה.

איתן כבל: החלק הקל זה רשויות מדינתיות.

איתן כבל: זה אפשר להשאיר, אני חושב שחבר הכנסת מקלב לא מתנגד.

איתן כבל: הוא מנסה לתת גם מענה לבעיות שמתקיימות בתוך המגזר החרדי, אבל לא רק.

איתן כבל: אצלם המשמעות של העניין הזה היום הרבה יותר חזקה, כי השימוש בכלים האלה הוא מאוד חזק, כי מתקשרים אליך, נייעס וכל מיני כאלה, כאילו אני עובד אצלם, הם מתקשרים ב-24:00 בלילה.

איתן כבל: הוא אומר את הדבר הבא: אני לא רוצה שיתקשרו אלי בשעות האלה.

איתן כבל: אני לא רוצה שום אינטראקציה אתם, אני רוצה אינטראקציה אתם בכלים האחרים.

<לאה ורון: תסתכל על ההגדרה של מפרסם ותראה שהיא כוללת את כל הדברים האחרים.

איתן כבל: הוא אמר שאין ברירה, שנכניס את כולם.

איתן כבל: זה מה שהוא אומר.

<לאה ורון: אולי צריך לבדוק למה הכוונה במסר חדשותי.

איתן כבל: מסר חדשותי זה מדרגה נוספת.

איתן כבל: קודם כול אני מדבר על הכלים.

איתן כבל: נעשה הבחנה, לאה, בין כלים לבין מהו המסר.

<אתי בנדלר: אני מפנה אתכם לסעיף 30א(ב), "לא ישגר מפרסם דבר פרסומת" – דבר פרסומת זו ההגדרה שמוצע עכשיו להרחיב, ולכן זה יחול גם לגבי מסר חדשותי או מסר שיציע לחזור למספר אחר – "באמצעות פקסימיליה, מערכת חיוג אוטומטי, הודעה אלקטרונית או הודעת מסר קצר, בלא - - - הסכמה מפורשת מראש של הנמען, בכתב, לרבות בהודעה אלקטרונית או בשיחה מוקלטת", ואז יש עוד חזקות.

<אתי בנדלר: זאת אומרת, האיסור הוא איסור - - -

איתן כבל: גורף.

<אתי בנדלר: רק לגבי תעמולה או קבלת תרומה הוסף סעיף קטן (ב1) שאומר "על אף האמור בסעיף קטן (ב), משלוח דבר פרסומת באמצעות דואר אלקטרוני לשם קבלת תרומה או תעמולה על ידי מפרסם שהוא עמותה או חברה לתועלת הציבור, לא יהווה הפרה של הוראות סעיף קטן (ב)" וגו', שלא רלוונטי.

<אלידור בליטנר: יש עוד החרגה שקשורה לקבלת תרומה או תעמולה שמופיעה בסיפה של סעיף קטן (ב), שאומרת "פנייה חד-פעמית מטעם מפרסם - - - או לנמען לשם קבלת תרומה או תעמולה, באחת הדרכים האמורות בסעיף קטן זה", שזה בעצם כל דרכי ההתקשרות, פקסימיליה, מערכת חיוג אוטומטית, הודעה אלקטרונית או הודעת מסר קצר, המהווה הצעה להסכים לקבל - - -

<בת שבע נחמיה: זה רק לנמען שהוא בית עסק.

<אתי בנדלר: כאן מדובר רק על הצעה - - -

<אלידור בליטנר: "או לנמען לשם קבלת תרומה או תעמולה".

איתן כבל: נחלק את זה לשניים.

איתן כבל: אם אתם שואלים אותי מה הבעיה בכל התהליך הזה זה מה זה מסר חדשותי.

איתן כבל: אם אתם שואלים אותי בתוך כל התהליך הזה להסביר מהו, איך מתמודדים עם השאלה הזאת, שנכון לרגע זה היא מפה ועד - - - זה העניין הזה של המסר החדשותי.

<אתי בנדלר: זו הבעיה האמיתית שאמרתי לך בשיחת מסדרון.

איתן כבל: נכון.

איתן כבל: לגבי כל השאר, פחות או יותר, בכלים, המחוקק כבר עסק בשאלות האלה בהרחבה רבה.

איתן כבל: הוא נתן את דעתו.

איתן כבל: הייתי ער לדיונים האלה, היו לחצים מפה ועד להודעה חדשה של אקי"ם וכל הגופים האלה מצד אחד, ומצד שני, המפלגות.

איתן כבל: החרגנו אותם עם התוספת שאלידור אמרה.

איתן כבל: אפשר להחיל את כל הדברים האלה פה, העניין הוא שאני מבקש שניתן הגדרה למושג מסר חדשותי.

איתן כבל: כשאתה אומר "מסר חדשותי", כל דבר אתה יכול להגיד עליו שהוא מסר חדשותי.

<אתי בנדלר: אכן.

איתן כבל: מה העניין?

איתן כבל: הבעיה היא שאם מישהו מחר ירצה לעשות תביעה ייצוגית או דברים מן הסוג הזה, כיוון שאין לך חידוד של מהו מסר חדשותי, על כל דבר אתה יכול לבוא ולהגדיר שזה נכנס תחת מסר חדשותי.

איתן כבל: אני לא מוטרד מקופת חולים, אני לא מוטרד מביטוח לאומי, אני מדבר אתכם על זה שאני לא רוצה להכניס עכשיו אנשים לסרטים על כלום, שהוא בא לברך ומוצא עצמו מקלל או מקולל.

איתן כבל: לכן קודם כול נגדיר לעצמנו מהו המושג הזה "מסר חדשותי", כי הוא לב לבו של העניין פה.

איתן כבל: אם לאדוני יש הצעה, אם לאלידור, משרד התקשורת - - -

אורי מקלב: משרד התקשורת אמר בוועדת שרים שהם יכינו הגדרה.

<בת שבע נחמיה: בחנו את זה, ובאמת עולה השאלה קודם כול מה רוצים למנוע.

<בת שבע נחמיה: אני חושבת שזו נקודת המוצא.

<בת שבע נחמיה: כשחשבנו על ההגדרה, חשבנו על גופים שאנחנו חושבים שהם לא יכולים להיכנס להגדרה הרחבה של מסר חדשותי, ועל פניו אנחנו לא רוצים.

<בת שבע נחמיה: הגופים שדיברתי עליהם, גופים ממשלתיים, רשויות מקומיות, שיש להן מין מתכונת של הודעות רבתיות כאלה - - -

אורי מקלב: זה אמרתי, זו לא הבעיה.

<אתי בנדלר: בת שבע, היושב-ראש מדבר מעבר לכך.

<אתי בנדלר: תגישו הצעה איזה גופים להחריג.

<אתי בנדלר: הגופים שלא מוחרגים, האם כל מסר שמועבר, שיש בו משהו חדש, ייחשב למסר חדשותי בעניין הזה?

אורי מקלב: כל מה שאמרת נכון, אבל שיש במסר הזה או בפנייה להתקשר למספר.

אורי מקלב: אם אתה מתקשר אלי ורוצה לתת לי חדשות, לא שם הבעיה, כי אף אחד לא מרוויח מזה - - -

<אתי בנדלר: אתה אוסר על זה.

<בת שבע נחמיה: זה שני איסורים נפרדים.

<אתי בנדלר: אתה מחליט על שני איסורים.

אורי מקלב: זה נכון.

אורי מקלב: שני הדברים האלה.

אורי מקלב: נגדיר מה המסרים האלה.

איתן כבל: הרי לא נפתור את העניין הזה סביב השולחן.

איתן כבל: אני רוצה להציע הצעה, אתם חייבים לשבת עם משרד התקשורת וגם עם משרד המשפטים בעניין הזה.

איתן כבל: זה לא דבר שאפשר בלי שמשרד המשפטים יהיה חלק ממנו.

איתן כבל: תביאו לנו הצעה.

איתן כבל: אנחנו הולכים אתך.

איתן כבל: אני רק רוצה שהדברים יהיו בתוך המסגרת.

<לאה ורון: שתהיה הגדרה ברורה מהו מסר חדשותי.

איתן כבל: פעם אחת.

איתן כבל: ופעם שנייה, אתה בסוף מדבר על סוג של צינתוק.

אורי מקלב: או להתקשר למספר וגם מסרים.

איתן כבל: המסרים נכנסים להגדרה של מה זה חדשות.

איתן כבל: יש פה שני תהליכים שצריך לדבר עליהם.

איתן כבל: מצד אחד אנחנו מדברים על האופן ומצד שני על התוכן.

איתן כבל: באופן אתה מדבר אתי על זה שאתה רוצה שיהיו פה שני קטעים, צינתוק או מהלך שאומר לחזור – תכניסו את זה לתוך - - -

<בת שבע נחמיה: הערה אחת לגבי הצינתוקים.

<בת שבע נחמיה: עמדת המשרד שגם היום הפרקטיקה הזאת אסורה באמצעות הקביעה שגם מערכת חיוג אוטומטי נכנסת להגדרה של פרסום כאן.

<בת שבע נחמיה: ההוראה הזאת נדרשת לצורך הבהרה.

<בת שבע נחמיה: אנחנו מבינים שמבקשים להבהיר באופן חד וברור שגם האופן הזה של ההתקשרות והעברת המסרים תיאסר, אבל זו תוספת לשם הבהרה בלבד.

איתן כבל: גברתי, הסיפור המרכזי פה הוא הגדרה של חדשות.

איתן כבל: ברגע שנפתור את העניין הזה, יהיה לנו גם יותר קל לעסוק בטכנולוגיות שמעבירות את העניין הזה.

איתן כבל: אתם חייבים לשבת ביניכם, להביא לנו, חבר הכנסת מקלב הצעה סדורה.

איתן כבל: שבו ביניכם, תביאו אותה ונשמח לדון בה.

איתן כבל: ככל שתקדימו, כן ייטב.

איתן כבל: השאלה שאני שואל היא טכנית, האם לא כדאי שכבר עכשיו נצביע על הנוסח?

<אתי בנדלר: אני לא חושבת, ההצעה מאוד בלתי מסוימת בשלב הזה.

איתן כבל: חבל על הזמן.

<אתי בנדלר: מבחינתי שאדוני יקבע מועד קרוב - - -

איתן כבל: לא בגלל זה.

איתן כבל: הבעיה היא לא המועד.

איתן כבל: כיוון שאנחנו כבר מבינים איפה אנחנו נמצאים בתהליך - - -

<אתי בנדלר: - - -

איתן כבל: גמרנו.

<לאה ורון: אנחנו עדיין לא יודעים מהו מסר חדשותי.

איתן כבל: לכן אני לא אצביע לקריאה שנייה ושלישית.

איתן כבל: שאלתי, היא אמרה שזה בוסרי מדי, אז אני לא מתקדם.

אורי מקלב: משרד התקשורת היה אמור להביא את הנוסח.

איתן כבל: חברים יקרים, אם זו היתה הבעיה היחידה, הנוסח הזה, הייתי סולח להם.

איתן כבל: לא נפיל על הגברת נחמיה במקרה הזה את כל בעיות המשרד.

איתן כבל: אני לא נוהג להפיל על הטלר את כל הבעיות של הבנק.

אורי מקלב: הסיכום על פגישת המשך, שלא ייקח הרבה זמן.

איתן כבל: זה תלוי בנוסח שתעשו ביניכם.

איתן כבל: ככל שתגיעו לנוסח, לא מוסכם אלא שהוא ברור - - -

<אתי בנדלר: אני מציעה שמשרד התקשורת ייקח על עצמו להודיע עכשיו בתוך כמה זמן הוא יעביר טיוטת הצעה לחבר הכנסת מקלב ואלינו, שנוכל להגיב לה ולהתקדם עם התהליך.

אורי מקלב: נשב אתם.

<בת שבע נחמיה: נשב כמובן בשמחה.

איתן כבל: הבעיה היא לא לתת לוח-זמנים, כשאני יודע שהם לא יעמדו בזה.

איתן כבל: אני רוצה לומר להם: שבו.

איתן כבל: ככל שתביאו הצעה יותר מהירה, יותר מסודרת, אנחנו נקיים את הדיון.

איתן כבל: תודה רבה.

איתן כבל: הישיבה נעולה.